**Raplamaa, Rapla vald, Alu alevik, Pargi tn 3-32 korteriomandi võõrandamiseks korraldatava kirjaliku enampakkumise tingimused ja läbiviimise kord**

Kaitseliidu seaduse § 19 lg 2 p 7 ja § 77 lg 1, 2, 3 ja 4, Kaitseliidu keskkogu 17.12.2016 otsuse nr K-0.1-1/16/26943PR, Kaitseministri 12.06.2017 käskkirja nr 320 alusel kuulutab Kaitseliit välja Rapla vald, Alu alevik, Pargi tn 3-32 korteriomandi võõrandamiseks avaliku kirjaliku enampakkumise:

**Raplamaa, Rapla vald, Alu alevik, Pargi tn 3-32** (kinnistu nr 1206137, registreeritud Tartu Maakohtu kinnistusosakonnas, katastritunnus 66904:005:0210, sihtotstarve 100% elamumaa, suurus 17296 m2, millest Kaitseliidule kuulub 508/38722 mõttelist osa ja reaalosana eluruum nr 32, üldpind 50,80 m2).

Enampakkumise korraldaja:

Kaitseliit

Toompea tn 8

10142 Tallinn

Kontaktisik on Kaitseliidu peastaabi tagalakeskuse

kinnisvarajaoskonna spetsialist Kersti Ristimägi

Kontaktandmed: Tel: 717 9143, 521 3403

E-mail: kersti.ristimagi@kaitseliit.ee

Varaga on võimalik tutvuda selle asukohas, milleks tuleb eelnevalt leppida kokku aeg enampakkumise korraldaja esindajatega:

Märt Roos

Arco Vara

Telefon: +372 5667 5190

E-post: mart.roos@arcovara.ee

1. Vara on Kaitseliidu omand, vara ei ole arestitud, selle suhtes ei ole vaidlusi.

1.1 Vara osas on sõlmitud tähtajaline eluruumi üürileping, tähtajaga 01.07.2024. Vara võõrandatakse koos üürilepinguga.

2. Vara võõrandatakse kirjaliku enampakkumise teel vastavalt käesolevale võõrandamise kirjaliku enampakkumise tingimustele ja läbiviimise korrale.

3. Enampakkumise alghind on **18 000** (kaheksateist tuhat) EUR.

4**.** Enampakkumisel osalevad isikud on kohustatud tasuma lepingu sõlmimise tagatiseks
**1800** EUR Kaitseliidu arveldusarvele **nr EE461010022002422007 viitenumber 62020100012 SEB pank hiljemalt 13.09.2018.** Selgitusse märkida „Enampakkumise tagatis“.Tagatisraha võetakse arvesse ostuhinna osalise tasumisena.

5. Kirjalik enampakkumine/pakkumuste avamine toimub **Kaitseliidu peastaabis, mis paikneb Tallinna linnas Toompea tn 8**, **14.09.2018** algusega kell 11.00**.**

6. Enampakkumisel osaleja esitab enampakkumise korraldajale kinnise ümbriku, millele on märgitud, järgmisi andmeid:

Kaitseliit

Toompea tn 8

10142 Tallinn

Kirjalik enampakkumine “**Alu, Pargi tn 3-32**“

Juriidilise või füüsilise isiku nimi, juriidilise isiku registrikood või füüsilise isiku isikukood, aadress, kontaktandmed

“PAKKUMUS”

“Mitte avada enne **14.09.2018 kell 11.00.”**

**7. Pakkumus tuleb esitada aadressil Tallinn Toompea tn 8 asuvasse Kaitseliidu peastaabi valvelauda tööpäevadel E-N 8.00 – 16.45, R 8.00 -14.00. Pakkumus tuleb esitada hiljemalt 14.09.2018 kell 10.45.**

8. Ümbrikus peavad sisalduma järgmised dokumendid:

8.1 pakkuja nimi, elu- või asukoht, kontaktandmed;

8.2 avaldus müüdava vara ostmiseks enampakkumisel kehtinud tingimustel;

8.3 tõend tagatisraha tasumise (maksekorraldus) või nõutud pangagarantii kohta;

8.4 sõnade ja numbritega kirjutatud konkreetne arvuline pakkumissumma;

8.5 pakkumise tegemise kuupäev, pakkumise esitaja allkiri, juriidilise isiku ja füüsilise isiku esindaja puhul volikiri.

9. 15 minutit pärast pakkumiste esitamise tähtaja möödumist avab Kaitseliidu ülema käskkirjaga nimetatud komisjon enampakkumisele esitatud ümbrikud. Kõik tähtajaks laekunud pakkumised kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.

10. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.

11. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.

12. Enampakkumise võitjaks on enampakkumisel osaleja, kes tegi suuruselt kõige kõrgema pakkumise. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.

13. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie (5) tööpäeva jooksul pärast enampakkumise toimumist.

14. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Komisjon registreerib saadud protestid ja esitab koos oma seisukohaga Kaitseliidu keskjuhatusele, kes teeb otsuse protesti rahuldamise või rahuldamata jätmise kohta. Protestid tuleb esitada kirjalikult Kaitseliidu peastaabi valvelauda tööpäevadel E-N 8.00 – 16.45, R 8.00 -14.00 aadressil Toompea tn 8 Tallinnas.

15. Kaitseliidu keskjuhatus otsustab **20 tööpäeva** jooksul alates enampakkumise toimumisest enampakkumise tulemuste kinnitamise või kinnitamata jätmise.

16. Enampakkumise tulemused jäetakse Kaitseliidu keskjuhatuse poolt kinnitamata ja kuulutatakse enampakkumine nurjunuks, kui:

16.1 enampakkumise läbiviimisel rikuti enampakkumise protseduurireegleid;

16.2 selgub, et kirjaliku enampakkumise võitjal ei olnud õigust enampakkumisest osa võtta;

16.3 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust;

16.4 enampakkumisel rikuti õigusaktidega sätestatud korda enampakkumise tulemust mõjutanud ulatuses;

16.5 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust;

16.8 võitis pakkumine, mis on Kaitseliidu jaoks majanduslikult vastuvõetamatu

17. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjuse.

18. Enampakkumise nurjunuks tunnistamise korral:

18.1 ostu-müügilepingut ei sõlmita;

18.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata.

19. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu müügi korraldaja süül kohustub müügi korraldaja tagastama osavõtjale tema tasutud tagatisraha täies ulatuses. Müügi otsustajal on õigus süüdlastelt tekkinud kahju sisse nõuda.

20. Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarvestusel ostetava vara eest tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt viie (5) tööpäeva jooksul pärast enampakkumise tulemuste kinnitamist.

20.1 Kaitseliidu keskjuhatus otsustab kolme kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.

21. Kolme kuu jooksul pärast enampakkumise tulemuste kinnitamist sõlmitakse enampakkumise võitjaga notariaalne müügileping arvestades käesolevas korras esitatud tingimusi. Nimetatud tähtaeg pikeneb, kui notar ei leia tehingu tegemiseks sobivat aega või vajab rohkem aega tehingu ettevalmistamiseks. Lepingu allkirjastamise aja ja koha teatab enampakkumise võitjale enampakkumise korraldaja kirjalikult. Kõik lepingu sõlmimisega kaasnevad kulud (sh notaritasu ja riigilõivud) kannab ostja.

22. Hiljemalt notariaalse müügilepingu sõlmimise päevaks peab olema kogu ostusumma laekunud müüja poolt näidatud arveldusarvele. Kui ostuhinna tasumine toimub finantseerimisasutuse poolt väljastatava laenuga, siis peab ostja esitama müüjale enne lepingu sõlmimist vastava finantseerimisasutuse poolse kirjaliku garantiikirja ning ostuhinna tasumine peab sel juhul toimuma kolme tööpäeva jooksul arvates müügilepingu allkirjastamisest.

23. Vara valduse üleandmine toimub võõrandamise lepingu sõlmimisega.

24. Notariaalset lepingut ei sõlmita, kui:

24.1 Kaitseliidu keskjuhatus ei kinnita enampakkumise tulemusi;

24.2 ilmnevad seaduslikud takistused, mille tõttu notariaalse lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest.

25. Kui notariaalne leping jääb sõlmimata avalikul enampakkumisel osaleja tegevuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha kinnistu omanikule, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

26. Kui notariaalne leping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

27. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.

28. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamata jätmisega enampakkumise korraldajale või Kaitseliidule tekkivad kulutused ja kahjud, samuti ei tagastata talle tagatisraha.

29. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga.

30. Avaliku enampakkumise tulemuste tühistamise korral ei tagastata enampakkumise võitja makstud tagatisraha. Tühistamise otsuse järel otsustatakse kolme kuu jooksul uue enampakkumise korraldamine, enampakkumise edasilükkamine või uuest enampakkumisest loobumine.